proxectonos/corpus_dominio_legal_administrativo_tmp huggingface dataset:
RESOLUCIÓN do 14 de febreiro de 2020, da Dirección Xeral de Educación, Formación Profesional e Innovación Educativa, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2020.
Consellería de Educación, Universidade e Formación Profesional — III. Outras disposicións — 28/02/2020

Mediante a Orde do 20 de xaneiro de 2020 pola que se convocan probas de acceso aos ciclos formativos de grao medio e de grao superior de formación profesional do sistema educativo para o ano 2020, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos, para o ano 2020.
Segundo a autorización establecida no artigo 3 da devandita Orde do 20 de xaneiro de 2020, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2020, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 14 de febreiro de 2020
RESOLUCIÓN do 17 de febreiro de 2020 pola que se publican as subvencións concedidas ao abeiro da Orde do 26 de novembro de 2018 pola que se establecen as bases reguladoras para conceder axudas para a formación no ámbito do transporte por estrada en Galicia para o ano 2019.
Consellería de Infraestruturas e Mobilidade — III. Outras disposicións — 28/02/2020

No
Diario Oficial de Galicia
nº 239, do 17 de decembro de 2018, publicouse a Orde da Consellería de Infraestruturas e Mobilidade do 26 de novembro de 2018 pola que se establecen as bases reguladoras para conceder axudas para a formación no ámbito do transporte por estrada en Galicia, e se procede á súa convocatoria para o ano 2019.
Unha vez rematada a tramitación de todas as solicitudes que se presentaron e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
RESOLVO:
Publicar como anexo as subvencións concedidas no ano 2019 para a formación no ámbito do transporte por estrada en Galicia.
Santiago de Compostela, 17 de febreiro de 2020
Os importes totais foron outorgados para o financiamento dos plans formativos presentados polos beneficiarios.
RESOLUCIÓN do 4 de febreiro de 2020 pola que se publican as subvencións concedidas ao abeiro da Orde do 26 de novembro de 2018 pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi), e se convocan para o exercicio 2019.
Consellería de Infraestruturas e Mobilidade — III. Outras disposicións — 28/02/2020

No
Diario Oficial de Galicia
núm. 239, do 17 de decembro de 2018, publicouse a Orde da Consellería de Infraestruturas e Mobilidade do 26 de novembro de 2018 pola que se establecen as bases reguladoras para a concesión de axudas para a adquisición de vehículos taxi adaptados a persoas con mobilidade reducida (Eurotaxi), e se convocan para o exercicio 2019.
Unha vez rematada a tramitación de todas as solicitudes que se presentaron e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2019 para a adquisición de vehículos taxi adaptados a persoas con mobilidade reducida (Eurotaxi).
Santiago de Composela, 4 de febreiro de 2020
Subvencións concedidas a persoas físicas titulares de autorizacións administrativas de transporte vixentes, documentadas en tarxetas da serie VT-N, para a adquisición de vehículos taxi adaptados a persoas con mobilidade reducida (aplicación orzamentaria 2019.08.02.512A.770.0).
Os importes totais foron outorgados para adquisición de vehículos taxi adaptados a persoas con mobilidade reducida.
DECRETO 27/2020, do 17 de febreiro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 27/02/2020

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Universidade da Coruña o 4 de febreiro de 2020,
Artigo 1
Nomear membro titular do Consello Económico e Social de Galicia, en representación da Universidade da Coruña, a Ángel Santiago Fernández Castro.
Artigo 2
Nomear membro suplente do Consello Económico e Social de Galicia, en representación da Universidade da Coruña, a Anxo Ramón Calvo Silvosa.
Santiago de Compostela, dezasete de febreiro de dous mil vinte
DECRETO 26/2020, do 17 de febreiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 27/02/2020

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9.e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Universidade da Coruña o 4 de febreiro de 2020,
Artigo 1
Que cese como membro titular do Consello Económico e Social de Galicia, en representación da Universidade da Coruña, Domingo Calvo Dopico.
Artigo 2
Que cese como membro suplente do Consello Económico e Social de Galicia, en representación da Universidade da Coruña, Ángel Santiago Fernández Castro.
Santiago de Compostela, dezasete de febreiro de dous mil vinte
ORDE do 13 de febreiro de 2020 de cesamento dunha persoa membro do Consello de Bioética de Galicia.
Consellería de Sanidade — II. Autoridades e persoal — 27/02/2020

Olivia Díez Lindín dirixe escrito á Secretaría Xeral Técnica da Consellería de Sanidade, o día 30 de xaneiro de 2020 mediante o que comunica a súa renuncia como membro do Consello de Bioética de Galicia.
Antecedentes.
A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia foi obxecto de publicación no
Diario Oficial de Galicia
do día 27 de outubro.
Mediante a Orde do 16 de novembro de 2015 nomeáronse os membros integrantes do Consello de Bioética de Galicia (DOG do 23 de novembro), entre os cales figuraba como membro a citada Olivia Díez Lindín.
Consideracións legais e técnicas.
De conformidade co parágrafo II do número 1 do artigo 3 da Orde do 16 de outubro de 2015, «Os membros do Consello de Bioética de Galicia serán nomeados e cesados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia»
.
O artigo 8 establece que unha das causas de cesamento dos membros do Consello é «a renuncia expresa presentada por escrito ante a persoa titular da Presidencia do Consello».
Pola súa banda, no que atinxe á súa composición numérica, segundo dispón o referido número 1 do artigo 3 da orde, «O Consello de Bioética de Galicia estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais. Polo menos a metade deles deberá ter formación en bioética».
Na actualidade, a composición do Consello axústase ao citado tope numérico.
Logo de ver o que se expuxo,
O cesamento de Olivia Díez Lindín, por petición propia, como membro do Consello de Bioética de Galicia.
Santiago de Compostela, 13 de febreiro de 2020
RESOLUCIÓN do 26 de xaneiro de 2020 de modificación da composición do Comité de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 06/02/2020

O presidente do Comité de Ética da Investigación de Pontevedra-Vigo-Ourense enviou o día 13.1.2020 un escrito á Secretaría Xeral Técnica da Consellería de Sanidade en que propón o nomeamento de dúas persoas como novos membros do citado órgano.
Antecedentes.
Mediante a Resolución do 1 de febreiro de 2018, que se publicou no Diario Oficial de Galicia do 9 de febreiro de 2018, concedeuse a renovación da acreditación do Comité de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas.
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o punto 1 do artigo 9 «unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións».
Na actualidade, o Comité de Ética da Investigación de Pontevedra-Vigo-Ourense conta con doce membros, e coa modificación que aquí se propón, a composición axústase igualmente ao tope numérico indicado no parágrafo anterior, dado que se propón a incorporación de dous novos membros, que son Iria Aparicio Rodríguez, facultativa especialista en Xinecoloxía e Obstetricia do Complexo Hospitalario de Pontevedra e Paulo Bueno Capeáns, da Subdirección Xeral de Sistemas e Tecnoloxías da Información da Consellería de Sanidade.
Pola súa banda, o punto 5 do artigo 9 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
O nomeamento de Iria Aparicio Rodríguez e de Paulo Bueno Capeáns como membros do Comité de Ética da Investigación de Pontevedra-Vigo-Ourense.
Santiago de Compostela, 26 de xaneiro de 2020
EXTRACTO da Resolución do 17 de xaneiro de 2020 pola que se dá publicidade ao Acordo do Consello de Dirección que aproba as bases reguladoras das axudas ao desenvolvemento de maquinaria e bens de equipamento (programa Maquinaria 4.0) e se procede á súa convocatoria en réxime de concorrencia competitiva (código de procedemento IG406M).
Instituto Galego de Promoción Económica — III. Outras disposicións — 07/02/2020

BDNS (Identif.): 493446.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarios
1. Poderán ser beneficiarias individuais destas axudas as empresas do sector ou ámbito de negocio da fabricación de maquinaria ou bens de equipo, que sexan sociedades con personalidade xurídica propia ou autónomos e que teñan un centro de traballo en Galicia no que se vaia realizar o proxecto.
2. Poderán ser beneficiarias colectivas destas axudas as agrupacións de dúas ou máis empresas nas que polo menos unha delas sexa do sector ou ámbito de negocio da fabricación de maquinaria ou bens de equipo, e as outras pertenzan a sectores da industria ou servizos directamente relacionados co desenvolvemento do produto para o que se solicita a axuda. Todas as integrantes da agrupación deben ser sociedades con personalidade xurídica propia ou autónomos cun centro de traballo en Galicia no que se vaia realizar o proxecto. Neste caso, os interesados deberán previamente constituír unha agrupación das previstas no artigo 8.3 da Lei 9/2007, do 13 de xuño, de subvencións de Galicia.
Segundo. Obxecto
As axudas concédense en réxime de concorrencia competitiva e teñen por obxecto apoiar o desenvolvemento, estandarización e comercialización de maquinaria e bens de equipo nos ámbitos definidos polos axentes industriais de Galicia que presentaron propostas á consulta convocada polo Igape mediante Resolución do 4 de setembro de 2019 (DOG núm. 183, do 26.9.2019 e DOG núm. 216, do 13.11.2019).
Terceiro. Bases reguladoras
Resolución do 17 de xaneiro de 2020 pola que se dá publicidade ao Acordo do Consello de Dirección que aproba as bases reguladoras das axudas ao desenvolvemento de maquinaria e bens de equipamento (programa Maquinaria 4.0) e se procede á súa convocatoria en réxime de concorrencia competitiva (código de procedemento IG406M).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7706 por un importe de 1.000.000,00 € con cargo ao exercicio 2020 e 1.000.000 € con cargo ao exercicio 2021.
Quinto. Prazo de presentación de solicitudes
O prazo de presentación de solicitudes será de dous meses desde o día seguinte ao da publicación da resolución de convocatoria no Diario Oficial de Galicia.
Santiago de Compostela, 17 de xaneiro de 2020
RESOLUCIÓN do 13 de xaneiro de 2020 pola que se dá publicidade das axudas concedidas ao abeiro da Orde do 7 de maio de 2019 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019 (código de procedemento MR323C).
Consellería do Medio Rural — III. Outras disposicións — 07/02/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Finalidade da subvención: o desenvolvemento de proxectos de explotación conxunta de instalacións e equipamentos de carácter agropecuario en réxime asociativo.
Estas axudas encádranse dentro da medida 4 (investimentos en activos físicos), submedida 4.1 (apoio aos investimentos nas explotacións agrícolas) do PDR de Galicia 2014-2020, que ten como finalidade:
1. Mellorar os resultados económicos das explotacións agrarias e facilitar a súa reestruturación e modernización, en particular, co obxecto de incrementar a súa participación e orientación cara ao mercado, así como a diversificación agrícola.
2. Reducir as emisións dos gases efecto invernadoiro e de amoníaco procedentes da agricultura.
O financiamento das axudas recollidas na presente orde, cofinanciadas nun 7,5 % pola Administración xeral do Estado, nun 17,5 % pola Xunta de Galicia e nun 75 % con fondos Feader, efectuarase con cargo á aplicación orzamentaria dos orzamentos da Comunidade Autónoma de Galicia 14.04.712B 772.0. Por tanto,
Publicar no Diario Oficial de Galicia as axudas concedidas (anexo) ao abeiro da Orde do 7 de maio de 2019 pola que se establecen as bases reguladoras das axudas destinadas ao fomento da utilización de instalacións e equipamentos en común en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2019.
Santiago de Compostela, 13 de xaneiro de 2020
CORRECCIÓN DE ERROS. Resolución do 9 de xaneiro de 2020, da Secretaría Xeral Técnica da Consellería do Mar, pola que se dá publicidade a cinco encomendas de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2020 e 2021, e unha á Empresa de Transformación Agraria, S.A., para executar durante o ano 2020.
Consellería do Mar — III. Outras disposicións — 07/02/2020

Advertidos varios erros na dita Resolución, publicada no Diario Oficial de Galicia número 12, do 20 de xaneiro de 2020, cómpre facer as seguintes correccións:
– Na páxina 2519, no sumario, onde di: «Resolución do 9 de xaneiro de 2020, da Secretaría Xeral Técnica da Consellería do Mar, pola que se dá publicidade a seis encomendas de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2020 e 2021»; debe dicir: «Resolución do 9 de xaneiro de 2020, da Secretaría Xeral Técnica da Consellería do Mar, pola que se dá publicidade a cinco encomendas de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante os anos 2020 e 2021, e unha á Empresa de Transformación Agraria, S.A., para executar durante o ano 2020».
– Na páxina 2522, onde di: «6. Resolución... Empresa Tecnoloxías e Servizos Agrarios, S.A. (Tragsatec)...»; debe dicir: «6. Resolución... Empresa de Transformación Agraria, S.A. (Tragsa)...».
– Na páxina 2522, onde di: «Natureza e alcance da xestión encomendada:.... Empresa de Tecnologías y Servizos Agrarios, S.A., filial da Empresa de Transformación Agraria, S.A.»; debe dicir: «Natureza e alcance da xestión encomendada ... Empresa de Transformación Agraria, S.A. ...».
– Na páxina 2522, onde di: «Prazo de vixencia: desde o 10 de xaneiro de 2020 ata o 31 de decembro de 2021»; debe dicir: «Prazo de vixencia: desde o 10 de xaneiro de 2020 ata o 10 setembro de 2020».
RESOLUCIÓN do 10 de xaneiro de 2020 pola que se dá publicidade aos convenios de colaboración subscritos no terceiro cuadrimestre do ano 2019.
Instituto Galego da Vivenda e Solo — III. Outras disposicións — 05/02/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para dar cumprimento a esa obriga,
Artigo 1. Dar publicidade da relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2019, que se incorpora como anexo I a esta resolución.
Artigo 2. Así mesmo, e para os efectos de completar a Resolución do 23 de maio de 2019 pola que se dá publicidade dos convenios de colaboración subscritos no primeiro cuadrimestre do ano 2019 (DOG núm. 106, do 6 de xuño) e a Resolución do 11 de setembro de 2019 pola que se dá publicidade dos convenios de colaboración subscritos no segundo cuadrimestre do ano 2019 (DOG núm. 179, do 20 de setembro), dáse publicidade dos convenios de colaboración pendentes de publicar subscritos nos ditos cuadrimestres polo IGVS, que se incorporan como anexos II e III a esta resolución.
Santiago de Compostela, 10 de xaneiro de 2020
CORRECCIÓN DE ERROS. Resolución do 18 de decembro de 2019 pola que se aproban as bases reguladoras das subvencións para proxectos de enerxía solar fotovoltaica dirixidas a particulares, para o ano 2020 (código de procedemento IN421O).
Axencia Instituto Enerxético de Galicia — III. Outras disposicións — 06/02/2020

Advertidos erros na dita resolución, publicada no Diario Oficial de Galicia número 15, do 23 de xaneiro de 2020, cómpre facer a seguinte corrección:
Na páxina 3930, onde di:
«Artigo 4. Contía da axuda
A contía da axuda será do 50 % do investimento elixible da instalación, tendo en conta o seu orzamento e os requisitos específicos recollidos no artigo 5 destas bases reguladoras. A contía máxima por proxecto será de 25.000 €. Adicionalmente, na procura de instalacións de potencia racionais, establécese unha axuda máxima por vivenda de 4.000 €. No caso de que o proxecto solicitado inclúa baterías de litio de potencia igual ou superior a 4 kWh incrementarase en 1.500 €.
Cada entidade colaboradora poderá solicitar un máximo de 250.000 € en proxectos con reserva de fondos.».
Debe dicir:
«Artigo 4. Contía da axuda
A contía da axuda será do 50 % do investimento elixible da instalación, tendo en conta o seu orzamento e os requisitos específicos recollidos no artigo 5 destas bases reguladoras. A contía máxima por proxecto será de 25.000 €. Adicionalmente, na procura de instalacións de potencia racionais, establécese unha axuda máxima por vivenda de 4.000 €. No caso de que o proxecto solicitado inclúa baterías de litio de potencia igual ou superior a 4 kWh, incrementarase en 1.500 €.
En ningún caso serán subvencionables as ampliacións das instalacións fotovoltaicas asociadas á subministración eléctrica das vivendas que xa foron obxecto de axuda de Inega en anos anteriores.
Cada entidade colaboradora poderá solicitar un máximo de 250.000 € en proxectos con reserva de fondos.».
EXTRACTO da Orde do 7 de xaneiro de 2020 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se procede á súa convocatoria para o ano 2020 (código de procedemento CT236A).
Consellería de Cultura e Turismo — III. Outras disposicións — 10/02/2020

BDNS (Identif.): 494362.
De conformidade co previsto nos artigos 17.3.b) y 20.8.a) da Lei 38/2003, de 17 de novembro, xeral de subvencións, publicase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Establecer as bases reguladoras do procedemento de concesión de subvencións dirixidas ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia, para ofrecer un conxunto de actividades nas bibliotecas públicas galegas que acheguen á cidadanía á lectura e á información dunha maneira lúdica e atraente.
Segundo. Beneficiarios
Poderán optar a estas subvencións os concellos de Galicia, titulares de bibliotecas ou axencias de lectura pública integradas na Rede de bibliotecas de Galicia.
Non poderán ser beneficiarios destas axudas aqueles que se atopen nalgún dos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia.
Terceiro. Bases reguladoras
Orde do 7 de xaneiro de 2020 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se procede á súa convocatoria para o ano 2020 (código de procedemento CT236A).
Cuarto. Importe
Destinarase un crédito total de 195.000 euros con cargo á aplicación orzamentaria 11.20.432A.760.3 dos orzamentos da Comunidade Autónoma de Galicia para o ano 2020.
Quinto. Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia.
Santiago de Compostela, 7 de xaneiro de 2020
EXTRACTO da Resolución do 19 de decembro de 2019 pola que se aproba o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do Programa de desenvolvemento rural (PDR) de Galicia 2014-2020 (código de procedemento MR701E).
Axencia Galega de Desenvolvemento Rural — III. Outras disposicións — 10/02/2020

BDNS (Identif.): 494655.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Todos os concellos de Galicia.
Segundo.
Obxecto
Regular o procedemento de concesión das axudas tramitadas ao abeiro do Plan marco: mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do PDR de Galicia 2014-2020.
Terceiro. Bases reguladoras
Resolución do 19 de decembro de 2019 pola que se aproba o Plan marco de mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do Programa de desenvolvemento rural (PDR) de Galicia 2014-2020 (código de procedemento MR701E).
Cuarto.
Contía
A contía global da convocatoria é de 11.974.836 €, distribuída en dúas anualidades:
2020: 5.987.418 €.
2021: 5.987.418 €.
Este crédito está cofinanciado nun 75 % polo Fondo Europeo Agrícola de Desenvolvemento Rural (Feader) no marco da submedida 4.3 «Investimentos en infraestruturas destinadas ao desenvolvemento, modernización ou adaptación da agricultura e a silvicultura», do Programa de desenvolvemento rural de Galicia 2014-2020, nun 7,5 % por fondos do Ministerio de Agricultura, Pesca e Alimentación (MAPA) e nun 17,5 % por fondos propios da Xunta de Galicia.
Quinto.
Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación no DOG da Resolución do 19 de decembro de 2019 pola que se aproba o Plan marco: mellora de camiños municipais de acceso a parcelas agrícolas 2020-2021, cofinanciado co Fondo Europeo Agrícola de Desenvolvemento Rural (Feader), ao abeiro do PDR de Galicia 2014-2020.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto.
Outros datos
A concesión de axudas tramitarase en réxime de concesión directa, ao abeiro do artigo 19.4.c) da Lei 9/2007, do 13 de xuño, de subvencións de Galicia, en relación cos artigos 36.1.c) e 40 do Decreto 11/2009, do 8 de xaneiro, polo que se aproba o regulamento da citada lei.
A axuda financiará o 100 % dos gastos subvencionables. A porcentaxe de axuda calcularase sobre o importe dos gastos subvencionables ata o límite do importe asignado a cada concello.
Santiago de Compostela, 19 de decembro de 2019
EXTRACTO da Orde do 20 de decembro de 2019 pola que se establecen as bases que rexen as axudas enmarcadas no programa Iniciativa Xove durante o ano 2020 e se procede á súa convocatoria (código de procedemento BS306B).
Consellería de Política Social — III. Outras disposicións — 10/02/2020

BDNS (Identif.): 494958.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Grupos informais de entre 5 e 8 mozos e mozas, debidamente identificados, con idade comprendidas entre os 18 e 30 anos e empadroados na Comunidade Autónoma de Galicia.
2. As asociacións xuvenís, as entidades prestadoras de servizos á mocidade e as súas respectivas federacións, sempre que, no caso destas últimas, o proxecto que presenten sexa diferente do que presenten, de ser o caso, as asociacións xuvenís ou entidades prestadoras que formen parte da federación. Deberán estar inscritas no censo oficial dependente organicamente da Dirección Xeral de Xuventude, Participación e Voluntariado.
Segundo. Obxecto
O establecemento das bases reguladoras da concesión de axudas enmarcadas no programa Iniciativa Xove para a posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia que se desenvolvan durante o ano 2020 e nas cales as persoas novas participen activamente na planificación e na realización das actividades deseñadas por elas mesmas.
Terceiro. Bases reguladoras e convocatoria
Orde do 20 de decembro de 2019 pola que se establecen as bases que rexen as axudas enmarcadas no programa Iniciativa Xove durante o ano 2020 e se procede á súa convocatoria (código de procedemento BS306B).
Cuarto. Contía
A contía global da convocatoria é de 400.000,00 euros. Financiarase o 100 % do proxecto, cuxo orzamento non poderá ser superior a 5.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Publicación
A publicación no Diario Oficial de Galicia dos actos administrativos e das correspondentes resolucións deste procedemento producirá os efectos de notificación.
Sétimo. Outros datos
O período subvencionable abrangue desde o 1 de xaneiro ata o 15 de outubro de 2020.
Coa presentación da solicitude achegarase o proxecto de iniciativas xuvenís segundo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuarase por orde de puntuación ata esgotar o crédito orzamentario.
Santiago de Compostela, 20 de decembro de 2019
EXTRACTO da Orde do 8 de xaneiro de 2020 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución a outras linguas de obras publicadas orixinariamente en galego e á tradución ao galego de obras publicadas orixinariamente noutras linguas, así como para a súa edición e procédese á súa convocatoria para o ano 2020 (código de procedemento CT221C).
Consellería de Cultura e Turismo — III. Outras disposicións — 10/02/2020

BDNS (Identif.): 494381.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
Poderán ser beneficiarias das subvencións establecidas para a tradución e a edición aquelas persoas físicas ou xurídicas, que acrediten a súa condición de editoras de acordo co establecido na presente orde.
Segundo. Obxecto
Esta orden ten por obxecto establecer as bases que regularán o procedemento de concesión de subvencións, en réxime de concorrencia competitiva, a aquelas persoas físicas ou xurídicas que acrediten a condición de editoras, de acordo co establecido na presente orde (código de procedemento CT221C).
As axudas van dirixidas á produción editorial para apoiar o libro galego, no que se refire á tradución para outras linguas de obras, publicadas orixinariamente en galego e á tradución para o galego de obras, publicadas orixinariamente noutras linguas. Tamén se subvenciona a edición dos libros traducidos ao abeiro desta orde, financiando os gastos de edición, tales como os de deseño e maquetación, preimpresión, impresión e manipulado, correccións de estilo, ortotipográfica e as probas.
Terceiro. Bases reguladoras
ORDE do 8 de xaneiro de 2020 pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución a outras linguas de obras publicadas orixinariamente en galego e á tradución ao galego de obras publicadas orixinariamente noutras linguas, así como para a súa edición e procédese á súa convocatoria para o ano 2020.
Cuarto. Importe
A contía máxima adxudicada por medio desta orde ascende a douscentos mil euros (200.000,00 €), do seguinte modo:
A) Para a tradución desde outras linguas para o galego destínase o 60 % do orzamento total previsto, polo que se asigna unha contía de 120.000 euros.
B) Para a tradución desde o galego para outras linguas destínase o 40 % do orzamento total previsto, polo que se asigna unha contía de 80.000 euros.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 8 de xaneiro de 2020
CORRECCIÓN DE ERROS. Resolución do 14 de novembro de 2019, da Secretaría Xeral de Emprego, pola que se dá publicidade das festas laborais de carácter local para o ano 2020, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 10/02/2020

Advertido erro na devandita resolución, publicada no Diario Oficial de Galicia número 227, do 28 de novembro de 2019, cómpre facer a seguinte corrección:
No anexo III, provincia de Ourense, na páxina 50892, onde di: «37. Leiro: 25 de febreiro, Martes de Entroido, 29 de xuño, San Pedro», debe dicir: «37. Leiro: 29 de xuño, San Pedro, 11 de novembro, San Martiño».
RESOLUCIÓN do 24 de xaneiro de 2020, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade aos convenios de colaboración subscritos por esta consellería durante o terceiro cuadrimestre do ano 2019.
Consellería de Medio Ambiente, Territorio e Vivenda — III. Outras disposicións — 10/02/2020

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga
Artigo 1
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o terceiro cuadrimestre do ano 2019, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 20 de maio de 2019, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos no primeiro cuadrimestre do ano 2019 (DOG núm. 106, do 6 de xuño), dáse publicidade aos convenios de colaboración pendentes de publicar subscritos no primeiro cuadrimestre do ano 2019 por esta consellería, que se incorpora como anexo II a esta resolución.
Santiago de Compostela, 24 de xaneiro de 2020
EXTRACTO da Resolución do 31 de decembro de 2019, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2020 (código de procedemento PR924B).
Vicepresidencia e Consellería de Presidencia, Administracións Públicas e Xustiza — III. Outras disposicións — 06/02/2020

BDNS (Identif.): 494640.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Programa 1:
As entidades galegas inscritas no Rexistro da Galeguidade ao abeiro da Lei 7/2013, do 13 de xuño, da galeguidade, coa categoría de comunidades galegas, coa de centros colaboradores da galeguidade ou coa de federacións de comunidades e/ou entidades.
Programa 2:
As entidades galegas inscritas no Rexistro da Galeguidade, en calquera das categorías que figuran no artigo 4 da Lei 7/2013, do 13 de xuño, da galeguidade.
Programa 3:
As entidades galegas inscritas no Rexistro da Galeguidade ao abeiro da Lei 7/2013, do 13 de xuño, da galeguidade, coa categoría de comunidades galegas, ou coa de federacións de comunidades e/ou entidades.
Segundo. Obxecto
Esta resolución ten por obxecto aprobar as bases reguladoras polas que se rexerá a concesión de subvencións, en réxime de concorrencia non competitiva, en favor das entidades galegas do exterior para gastos de funcionamento e para proxectos de actuación dirixidos ao cumprimento dos seus fins, sinaladamente nas áreas sociais, de xuventude, formativas, culturais, que persigan o mantemento ou fomento dos lazos con Galicia, que se concretan nos seguintes programas de actuación (PR924B):
Programa 1. Axudas para gastos de funcionamento das entidades galegas do exterior.
Programa 2. Axudas para proxectos culturais, sociais, de accións informativas e proxectos promovidos pola xuventude.
Programa 3. Accións de especial relevancia promovidas por comunidades galegas.
Terceiro. Bases reguladoras
Resolución do 31 de decembro de 2019, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2020 (código de procedemento PR924B).
Cuarto. Importe
Para a concesión das subvencións convocadas destinarase un crédito total de 1.140.000 €, euros, con cargo á aplicación orzamentaria 04.30.312C.481.0.
Quinto. Prazo de presentación de solicitudes
Un mes contado a partir do día seguinte ao da publicación da convocatoria no Diario Oficial de Galicia (DOG). Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 31 de decembro de 2019
RESOLUCIÓN do 17 de xaneiro de 2020 pola que se dá publicidade a un encargo ao medio propio Empresa de Transformación Agraria, S.A., S.M.E., M.P. (Tragsatec), para executar durante o ano 2020.
Fondo Galego de Garantía Agraria — III. Outras disposicións — 05/02/2020

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade ao seguinte encargo a medios propios coas seguintes características:
– Resolución do 2 de decembro de 2019, do director do Fogga, pola que se lle encarga ao medio propio Tecnologías y Servicios Agrarios, S.A., S.M.E., M.P. (Tragsatec), a prestación do servizo de apoio técnico para a colaboración instrumental co Fogga na xestión de axudas do programa de actuacións para a aplicación da PAC en Galicia no exercicio 2020.
– Actividade: realización dos traballos de reforzo vinculados á colaboración instrumental na xestión de axudas do programa de actuacións para a aplicación da PAC no exercicio 2020, referentes aos labores de apoio en servizos auxiliares, relativos á xestión de expedientes ou de asistencia nos controis a que está sometido o organismo pagador.
– Natureza e alcance do encargo: encargo a medio propio, ao ter a Empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o número 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 1 de xaneiro ata o 31 de decembro de 2020.
– Financiamento: tramitouse con cargo aos orzamentos da Comunidade Autónoma de Galicia para o ano 2020, aplicación orzamentaria 14.80.713F.640.1 e código de proxecto 2013 0002.
Santiago de Compostela, 17 de xaneiro de 2020
RESOLUCIÓN do 23 de xaneiro de 2020 pola que se dá publicidade dos convenios de colaboración subscritos no terceiro cuadrimestre do ano 2019.
Axencia Galega de Infraestruturas — III. Outras disposicións — 05/02/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Axencia Galega de Infraestruturas (AXI) no terceiro cuadrimestre do ano 2019, que se incorpora como anexo a esta resolución.
Santiago de Compostela, 23 de xaneiro de 2019
RESOLUCIÓN do 13 de xaneiro de 2020 pola que se dá publicidade aos convenios subscritos no terceiro cuadrimestre do ano 2019.
Axencia de Protección da Legalidade Urbanística — III. Outras disposicións — 05/02/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Axencia de Protección da Legalidade Urbanística (en diante, APLU) no terceiro cuadrimestre do ano 2019, que se incorpora como anexo a esta resolución, tendo en conta que os convenios de adhesión á APLU entran en vigor o día seguinte ao da súa publicación no Diario Oficial de Galicia.
Santiago de Compostela, 13 de xaneiro de 2020
RESOLUCIÓN do 27 de xaneiro de 2020, da Secretaría Xeral Técnica da Consellería de Cultura e Turismo, pola que se lles dá publicidade aos convenios de colaboración subscritos no terceiro cuadrimestre do ano 2019.
Consellería de Cultura e Turismo — III. Outras disposicións — 05/02/2020

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar, no
Diario Oficial de Galicia,
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Dar publicidade á relación dos convenios subscritos pola Consellería de Cultura e Turismo nos meses de setembro, outubro, novembro e decembro do ano 2019, que se incorpora como anexo a esta resolución.
Santiago de Compostela, 27 de xaneiro de 2020
RESOLUCIÓN do 30 de decembro de 2019, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no segundo cuadrimestre do ano 2019.
Consellería do Medio Rural — III. Outras disposicións — 05/02/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Medio Rural nos meses de maio, xuño, xullo e agosto, que se incorpora como anexo I a esta resolución.
Santiago de Compostela, 30 de decembro de 2019
RESOLUCIÓN do 20 de xaneiro de 2020, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 05/02/2020

A Orde do 28 de novembro de 2018, da Consellería de Medio Ambiente, Territorio e Vivenda, estableceu as bases e convocou para o ano 2019 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que a directora xeral de Patrimonio Natural da Consellería de Medio Ambiente, Territorio e Vivenda, no desenvolvemento das súas funcións delegadas nas bases reguladoras destas axudas, formulou resolución de concesión no ano 2019:
a) Norma reguladora da convocatoria: Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
b) Aplicación orzamentaria: 07.03.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotacións gandeiras.
Santiago de Compostela, 20 de xaneiro de 2020
RESOLUCIÓN do 23 de xaneiro de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ás listas de aspirantes declarados aptos nas probas de aptitude para a obtención do título de xestor administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/02/2020

De conformidade co disposto na base décima da Resolución do 14 de xuño de 2019, da Secretaría Xeral Técnica da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de xestor administrativo (DOG núm. 121, do 27 de xuño), concluídas as citadas probas, e por proposta da presidenta do Colexio Oficial de Xestores Administrativos de Galicia, esta secretaría xeral técnica resolve:
Dar publicidade ás listas de aspirantes declarados aptos nas probas de aptitude para o acceso á profesión de xestor administrativo que figura como anexo, de conformidade coa Resolución do tribunal do 9 de xaneiro de 2020.
Contra a dita resolución poderase interpoñer recurso potestativo de reposición, ante o Colexio Oficial de Xestores Administrativos de Galicia, no prazo dun mes desde o día seguinte ao da publicación desta resolución. Transcorrido o citado prazo sen resolución expresa, o recurso poderase entender desestimado. A resolución expresa ou presunta do recurso pon fin á vía corporativa e poderá ser impugnada na orde xurisdicional contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xaneiro de 2020